Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9047

b) a megközelítési eljárásban meghatározott utolsó útirányra való ráállás pontjánál: és a repülőtér közelében lévő azon pontig tartó szakasz, ahonnan: 1) a leszállás végrehajtható; vagy 2) megszakított megközelítési eljárást kell kezdeni. Befejező megközelítési és felszállási légtér (Final approach and take-off area) (FATO). Meghatározott légtér, amely felett a megközelítési manőver befejező szakasza a függeszkedéshez, vagy leszálláshoz befejeződik és, amelyről a felszállás manőverét megkezdik. Abban az esetben, ha a FATO-t az 1. teljesítmény osztályba tartozó helikopterek használják, ez a légtér magába foglalja a megszakított felszálláshoz rendelkezésre álló légteret is. A befejező megközelítés navigációs berendezése, vagy pontja (Final approach fix or point) - A műszeres megközelítési eljárásban az a navigációs berendezés vagy pont, amelynél a befejező megközelítési szakasz kezdődik. Befejező megközelítési szakasz (Final approach segment) - A műszeres megközelítési eljárásnak az a szakasza, amelyen a befejező egyenesre való ráállást és a leszálláshoz való süllyedést végrehajtják. Repüléstájékoztató körzet (Flight information region) - Meghatározott kiterjedésű légtér, amelyben repüléstájékoztató és riasztó szolgálat biztosított. Repülési szint (Flight level) - Meghatározott alaphoz, az 1013 hektopaszkálhoz (hPa) viszonyított, állandó légnyomású felület, amelyet a többi ugyanilyen felületektől meghatározott nagyságú légnyomáskülönbség értékek választanak el.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes